66 C. PLINII HIST. NAT. LIB. XXX. 



opponunt casas, quarum angustiis etiam gaudet, eo fa- 

 cilius exuens circumdatum torporem. Sed eo derelicto 

 non potest remeare. Nihil ei remedio in comitialibus 

 morbis praefertur. Prodest et cerebrum mustelae invete- 

 ratum potumque , et jecur ejus : testiculi , vulvaque , aut 

 ventriculus inveteratus cum coriandro, ut diximus: item 

 cinis : silvestris vero tota in cibo sumpta. Eadem omnia 

 praedicantur ex viverra. Lacerta viridis cum condimen- 

 tis , quae fastidium abstergeant , ablatis pedibus et capite. 

 Cochlearum cinis , addito semine lini et urticae cum 

 melle , unctu sanat. Magis placet draconis cauda in 

 pelle dorcadis adalligata cervinis nervis : vel lapilli e 

 ventre pullorum hirundinum sinistro lacerto adnexi. Di- 

 cuntur enim excluso pullo lapillum dare. Quod si pullus 

 is detur incipienti in cibo , quem primum pepererit , 

 (juum quis primum tentatus sit , liberatur eo malo. 

 Postea medetur hirundinum sanguis cum thure, vel cor 

 recens devoratum. Quin et e nido earum lapillus impo- 

 situs recreare dicitur confestim , et adalligatus in perpe- 

 tuum tueri. 



Praedicatur et jecur milvi devoratum, et senectus ser- 

 pentium. Jecur vulturis tritum cum suo sanguine ter 

 septenis diebus potum. Cor pulli vulturini adalligatum. 



